78. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ Αριθ. 31710 της 29 Ιουν./7 Ιουλ. 1993 (ΦΕΚ Β΄500) Καθορισμός του τύπου, του περιεχομένου και των δικαιολογητικών για την έκδοση των αδειών ίδρυσης και λειτουργίας των καταστημάτων υγειονομικού ενδιαφέροντος του άρθρ.28 του Νόμ. 2130/1993. Έχοντας υπόψη: 1.Τις διατάξεις του άρθρ.78 του Νόμ. 2130/1993 «Τροποποίηση και συμπλήρωση διατάξεων της περιφερειακής διοίκησης, του κώδικα της Ελληνικής Ιθαγένειας, του δημοτικού και κοινοτικού κώδικα, των διατάξεων για τις προσόδους των οργανισμών τοπικής αυτοδιοίκησης και άλλες διατάξεις». 2.Για τις διατάξεις του άρθρ.29Α του Νόμ. 1558/1985 «Κυβέρνηση και Κυβερνητικά Όργανα» (Α΄137) το οποίο προστέθηκε με το άρθρ.7 του Νόμ. 2081/1992 (Α΄154). 3.Το γεγονός ότι από τις διατάξεις της παρούσας απόφασης προκαλείται δαπάνη σε βάρος του κρατικού προϋπολογισμού, η οποία δεν δύναται να υπολογισθεί επακριβώς και θα βαρύνει τον προϋπολογισμό του οικείου Ο.Τ.Α. αποφασίζουμε: Άρθρ.1.-Ο τύπος και το περιεχόμενο της άδειας ίδρυσης των καταστημάτων υγειονομικού ενδιαφέροντος του άρθρ.28 του Νόμ. 2130/1993 καθορίζεται σύμφωνα με το ακόλουθο υπόδειγμα: (Ακολουθεί υπόδειγμα). Άρθρ.2.-1.Τα δικαιολογητικά που υποβάλλονται στο Δήμο ή στην Κοινότητα προκειμένου να εκδοθεί η άδεια ίδρυσης του άρθρ 28 του Νόμ. 2130/93 είναι τα ακόλουθα: α.Αίτηση (άρθρ.7 παρ.1 Α1β/8577/83 Υγειονομικής Διάταξης). β.Οποιοδήποτε έγγραφο από το οποίο να αποδεικνύεται η κυριότητα ή μίσθωση από τον αιτούνται του ακινήτου, στο οποίο θα λειτουργήσει το κατάστημα ή κέντρο διασκέδασης (άρθρ.1 Π.Δ. 231/89). Γ.Στοιχεία νομιμότητας κτιρίου (οικοδομική άδεια ή βεβαίωση της αρμόδιας Υπηρεσίας Πολεοδομίας ότι όλοι οι χώροι του οικήματος συμπεριλαμβανομένων και των τυχόν εσωτερικών ανοικτών εξωστών (πατάρια), είναι, σύμφωνα με τις πολεοδομικές διατάξεις, νόμιμοι και κυρίας χρήσεως προοριζόμενοι για κατάστημα (άρθρ.7 παρ.1 και 15 παρ.6 της Α1β/8577/83 Υγειονομικής Διάταξης). δ.Σχεδιαγράμματα κάτοψης των χώρων του καταστήματος σε τέσσερα αντίτυπα, συντασσόμενα σύμφωνα με το άρθρ.7 παρ.2 της Α1β/8777/83 Υγειονομικής Διάταξης (άρθρ.7 παρ.1 Α1β/8577/83 Υ.Δ.). ε.Το προβλεπόμενο από το άρθρ.13 του Α.Ν. 2520/40 παράβολο. στ.Βεβαίωση Υπηρεσίας Πολεοδομίας για μονιμότητα προκατασκευασμένου κτιρίου που χρησιμοποιείται για κατάστημα υγειονομικού ενδιαφέροντος (άρθρ.15 παρ.1 Α1β/8577/83 Υ.Δ.). ζ.Βεβαίωση της Πυροσβεστικής Υπηρεσίας για την έγκριση επικοινωνίας του καταστήματος με το θυρωρείο πολυκατοικίας και τη χρήση, σε εξαιρετικές περιπτώσεις κινδύνου, για διαφυγή πελατών (άρθρ.15 παρ.3 προηγούμενης Υ.Δ.). η.Βεβαίωση Πολεοδομίας για χαρακτηρισμό υπογείου χώρου ως χώρου κυρίας χρήσης προοριζομένου για κατάστημα, προκειμένου να εγκατασταθεί σε υπόγειο χώρο κατάστημα ή τμήμα αυτού (άρθρ.15 παρ.5 ανωτέρω Υ.Δ.). θ.Υπεύθυνη δήλωση του άρθρ.16 του Νόμ. 1599/86 του διαχειριστή της πολυκατοικίας ή, σε περίπτωση ανυπαρξίας ή αρνήσεως αυτού, του ιδιοκτήτη του χώρου στον οποίο θα εγκατασταθεί το κατάστημα κ.λπ., στην οποία θα φαίνεται ότι ο κανονισμός της πολυκατοικίας ή εν ελλείψει αυτού η πλειοψηφία των ιδιοκτητών δεν απαγορεύει τη χρήση του χώρου για την ίδρυση και λειτουργία του συγκεκριμένου καταστήματος (άρθρ.15 παρ.7 ανωτέρω Υ.Δ.). ι.Βεβαίωση της Πυροσβεστικής Υπηρεσίας, που θα αφορά τους όρους πυρασφάλειας των θαμώνων (άρθρ.15 παρ.5 και 9 ανωτέρω Υ.Δ.). ια.Αν το κατάστημα θα ιδρυθεί σε υπόγειο χώρο την προβλεπόμενη από το άρθρ.15 παρ.5 εδάφ. β΄ της Α1β/8577/83 Υ.Δ., δήλωση αδειούχου εγκαταστάτη ηλεκτρολογίου. ιβ.Βεβαίωση της Πολεοδομικής Υπηρεσίας ή της Κοινοτικής Αρχής για το επιτρεπόμενο ύψος καταστήματος σε οικοδομή που ανεγέρθηκε κατά το χρόνο που δεν ίσχυαν στο χωριό οι διατάξεις του Γ.Ο.Κ. (άρθρ.51 παρ.28 ανωτέρω Υ.Δ.). ιγ.Προκειμένου περί υπαιθρίων κέντρων διασκεδάσεως βεβαίωση της αρμόδιας Υπηρεσίας Πολεοδομίας σύμφωνα με το άρθρ.6 παρ.1 εδάφ. α΄ της Α5/3010/85 Υγειονομικής Διάταξης. ιδ.Αν το κατάστημα θα λειτουργήσει μέσα σε ξενοδοχείο ή κάμπινγκ, επικυρωμένο αντίγραφο εγγράφου του Ε.Ο.Τ. για την έγκριση εγκατάστασης του καταστήματος στην επιχείρηση αυτή (παρ.6 Α1β/3659/83 Υ.Δ.). ιε.Προκειμένου για άδειες ιδρύσεως καταστημάτων εντός των κτιριακών εγκαταστάσεων των Κρατικών Αερολιμένων, υποβάλλονται τα δικαιολογητικά που προβλέπονται από την Υ1β/6020/29.1.93 Υγειονομική Διάταξη (Β΄94) τα αναφερόμενα στους όρους ίδρυσης του καταστήματος. ιστ.Βεβαίωση της αρμόδιας τεχνικής υπηρεσίας του Υ.ΠΕ.ΧΩ.Δ.Ε., ότι οι εργασίες κυκλοφοριακής σύνδεσης εκτελέσθηκαν πλήρως και σύμφωνα με τα εγκεκριμένα σχέδια ή ότι δεν απαιτείται κυκλοφοριακή σύνδεση αυτών με το βασικό και δευτερεύον Εθνικό δίκτυο, ως και το Επαρχιακό, έξω από τα όρια εγκεκριμένων σχεδίων πόλεων ή κατοικημένων περιοχών (άρθρ.24 και 32 Β.Δ. 465/1970). ιζ.Κάθε άλλο δικαιολογητικό ή στοιχείο σχετικό που επιβάλλεται από την ισχύουσα (Αντί για τη σελ.52,301(β) Σελ.52,301(γ) Τεύχος 1246-Σελ.23 Δημοτικός και Κοινοτικός Κώδικας 3.Α.α.78 κάθε φορά νομοθεσία και αφορά τις χρήσεις γης, τους όρους δόμησης, την προστασία του φυσικού και πολιτιστικού περιβάλλοντος και τη δασική νομοθεσία. 2.Στις χορηγούμενες από τους Ο.Τ.Α. άδειες ιδρύσεως επικολλάται μία πρόσφατη φωτογραφία, όταν πρόκειται για χορήγηση αδείας σε φυσικό πρόσωπο ή σε εκπρόσωπο Νομικού προσώπου, η οποία σφραγίζεται με τη σφραγίδα του οικείου ΟΤΑ, ενώ μία ίδια φωτογραφία τηρείται στο αρχείο αυτού. Άρθρ.3.-Ο τύπος και το περιεχόμενο της άδειας λειτουργίας των καταστημάτων υγειονομικού ενδιαφέροντος του άρθρ.28 του Νόμ. 2130/93 καθορίζονται σύμφωνα με το ακόλουθο υπόδειγμα: (Ακολουθεί υπόδειγμα) Άρθρ.4.-1.Τα δικαιολογητικά που υποβάλλονται στην αρμόδια Αστυνομική Αρχή, για την έκδοση της άδειας λειτουργίας, του άρθρ.28 του Νόμ. 2130/93 είναι τα ακόλουθα: α:Αίτηση (Άρθρ.7 παρ.1 Α1β. 8577/83 Υγειονομικής Διάταξης). β.Απόσπασμα ποινικού μητρώου του αιτούντος (Άρθρ.1 Π.Δ. 180/79). γ.Φ/Α άδειας παραμονής και άδειας ασκήσεως του συγκεκριμένου επαγγέλματος, αν ο αιτών είναι αλλοδαπός εκτός των χωρών της Ε.Ο.Κ. (άρθρ.13 και 23 Νομ. 1975/91) (Α΄ 84). δ.Φ/Α βιβλιαρίου υγείας του ενδιαφερομένου (άρθρ.14 παρ 1 Α1β/ 8577/83). Υ.Δ. ε.Φ/Α Εκλογικού βιβλιαρίου ή βεβαίωση από την οποία να προκύπτει ότι εψήφισε ή ότι κατατέθηκαν δικαιολογητικά για την έκδοση εκλογικού βιβλιαρίου ή βεβαίωση του Ειρηνοδικείου ή του προέδρου Πρωτοδικών της κατοικίας του αιτούντος ότι είναι δικαιολογημένη η μη άσκηση του εκλογικού δικαιώματος ή η μη εγγραφή του στους εκλογικούς καταλόγους. στ.Αντίγραφο καταστατικού εταιρείας, αν πρόκειται για εταιρεία. ζ.Φωτοαντίγραφο Δελτίου ταυτότητας ή άλλου εγγράφου από τα προβλεπόμενα στο άρθρ.6 του Νόμ. 1599/1986. η.Προκειμένου για άδειες λειτουργίας καταστημάτων εντός κτιριακών εγκαταστάσεων των κρατικών αερολιμένων, υποβάλλονται δικαιολογητικά που προβλέπονται από την Υ1β/6020/29.1.93 Υγειονομική Διάταξη (Β΄94), τα αναφερόμενα στους όρους λειτουργίας του καταστήματος ή στο πρόσωπο του ενδιαφερομένου. Σελ.52,302(γ) Τεύχος 1246-Σελ.24 θ.Τυχόν έτερα δικαιολογητικά προβλεπόμενα από ειδικές διατάξεις. 2.Στα ανωτέρω δικαιολογητικά επισυνάπτεται αντίγραφο της άδειας ίδρυσης, το οποίο διαβιβάζει ο Ο.Τ.Α. στην αρμόδια Αστυνομική Αρχή, μετά 3 σχεδιαγραμμάτων, θεωρημένων από το Δήμαρχο ή Πρόεδρο της Κοινότητας. 3.Στις χορηγούμενες άδειες λειτουργίας επικολλάται μία πρόσφατη φωτογραφία όταν πρόκειται για χορήγηση αδείας σε φυσικό πρόσωπο ή σε εκπρόσωπο Νομικού προσώπου, η οποία σφραγίζεται με τη σφραγίδα της χορηγούσης την άδεια Αστυνομικής Αρχής, ενώ μία ίδια φωτογραφία τηρείται στο αρχείο αυτής (άρθρ.135 παρ.4 του Π.Δ. 141/91 Α΄58). Επίσης στην άδεια και σε όποια άλλα δικαιολογητικά προβλέπονται, επικολλούνται τα ανάλογα ενσημοχαρτόσημα. Άρθρ.5.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 3.Α.α.78 Δημοτικός και Κοινοτικός Κώδικας